

ที่ ศธ ๐๔๒๒๕.๐๒๐/พิเศษ โรงเรียนบ้านควนยวน

หมู่ที่ ๙ ตำบลโคกม่วง อำเภอเขาชัยสน

จังหวัดพัทลุง ๙๓๑๓๐

๔ กรกฎาคม ๒๕๕๗

เรื่อง  การดำเนินกิจกรรมจับดี-สร้างดาว ตามโครงการ ๙๙๙ จับดีสร้างดาวพัฒนาคู่ขนาน บูรณาการคิดสู่นักเรียน

เรียน ผู้บริหารศูนย์การจัดการศึกษาเครือข่ายมิตรภาพเขาชัยสน

อ้างถึง หนังสือสำนักงานเขตพื้นที่การศึกษาประถมศึกษาพัทลุง เขต 2 ที่ ศธ 04225/๑๔๐๒

ลงวันที่ ๒๕ มิถุนายน ๒๕๕๗

สิ่งที่ส่งมาด้วย สรุปการประชุมผู้บริหารเครือข่ายมิตรภาพเขาชัยสน จำนวน ๑ ฉบับ

ตามหนังสือที่อ้างถึง สำนักงานเขตพื้นที่การศึกษา ให้ศูนย์เครือข่ายดำเนินกิจกรรมจับดี-สร้างดาว ตามโครงการ ๙๙๙ จับดีสร้างดาวพัฒนาคู่ขนาน บูรณาการคิดสู่นักเรียน นั้น ในส่วนของของเครือข่ายมิตรภาพเขาชัยสน จะคัดเลือกครูที่มีผลงานดีเด่น ในกลุ่มสาระการเรียนรู้ 8 กลุ่มสาระ และการศึกษาปฐมวัย รวม 9 รายการ และให้ส่งผลงานประกวดแจ้งให้สำนักงานเขตพื้นที่การศึกษาประถมศึกษาพัทลุง เขต 2 ทราบนั้น

ศูนย์เครือข่ายมิตรภาพเขาชัยสน ได้กำหนดให้มีการคัดเลือกครูที่มีผลงานดีเด่นฯ ในวันที่ 8 กรกฎาคม 2557 เวลา 13.00 – 15.00 น. ณ โรงเรียนอนุบาลเขาชัยสน โดยให้โรงเรียนทุกโรงเรียนในเครือข่ายนำเสนอผลงานครูพร้อมเอกสารประกอบผลงานมารับการพิจารณาในวัน เวลา และสถานที่ดังกล่าว

จึงเรียนมาเพื่อทราบและดำเนินการ

ขอแสดงความนับถือ



(นายสมพร อินทรสุข)

ผู้อำนวยการโรงเรียนบ้านควนยวน

ประธานศูนย์การจัดการศึกษาเครือข่ายมิตรภาพเขาชัยสน

กลุ่มงานบริหารทั่วไป

โทร. ๐ ๗๔๖๗ ๕๑๔๘

โทรสาร. ๐ ๗๔๖๗ ๕๑๔๘